CELEX: 62007CB0134
Language: lv
Date: 2007-12-10 00:00:00
Title: Lieta C-134/07: Tiesas (piektā palāta) 2007. gada 10. decembra rīkojums ( Sąd Rejonowy w Jaworznie (Polijas Republika) lūgums sniegt prejudiciālu nolēmumu) — Piotr Kawala / Gmina Miasta Jaworzna (Tiesas Reglamenta 104. panta 3. punkta pirmā daļa — Lielāka nodokļa piemērošana no citas dalībvalsts importētai precei nekā uz vietas iegādātai līdzīgai precei — EKL 90. panta pirmā daļa — Nodeva par importētu lietotu automašīnu pirmo reģistrāciju)

8.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 64/15
            
         Tiesas (piektā palāta) 2007. gada 10. decembra rīkojums (Sąd Rejonowy w Jaworznie (Polijas Republika) lūgums sniegt prejudiciālu nolēmumu) — Piotr Kawala/Gmina Miasta Jaworzna
   
   (Lieta C-134/07) (1)
   
   (Tiesas Reglamenta 104. panta 3. punkta pirmā daļa - Lielāka nodokļa piemērošana no citas dalībvalsts importētai precei nekā uz vietas iegādātai līdzīgai precei - EKL 90. panta pirmā daļa - Nodeva par importētu lietotu automašīnu pirmo reģistrāciju)
   (2008/C 64/22)
   Tiesvedības valoda — poļu
   Iesniedzējtiesa
   Sąd Rejonowy w Jaworznie
   Lietas dalībnieki
   
      Prasītājs: Piotr Kawala
   
   
      Atbildētāja: Gmina Miasta Jaworzna
   
   Priekšmets
   Lūgums sniegt prejudiciālu nolēmumu — Sąd Rejonowy w Jaworznie — EKL 90. panta interpretācija — Nodeva par transportlīdzekļa reģistrācijas apliecību, pirmo reizi dalībvalstī reģistrējot lietotu transportlīdzekli, kuras apmērs ievērojami pārsniedz nodevu par transportlīdzekļa reģistrācijas apliecības kopijas izsniegšanu — Iekšzemes nodokļu neitralitātes princips attiecībā uz konkurenci starp precēm, kuras jau atrodas valsts tirgū un precēm, kuras tiek importētas
   Rezolutīvā daļa
   EKL 90. panta pirmā daļa ir jāinterpretē tā, ka tā liedz piemērot tādu nodevu, kāda ir paredzēta Polijas infrastruktūru ministra 2003. gada 28. jūlija rīkojuma par maksājamā nodokļa apmēru par reģistrācijas sertifikāta iegūšanu 1. punkta 1) apakšpunktā, kas praksē attiecas uz no citas dalībvalsts Polijā importētas lietotas automašīnas pirmo reģistrāciju, bet ne uz lietotas automašīnas iegādi Polijā, ja tā tur jau ir reģistrēta.
   
      (1)  OV C 95, 28.4.2007.